अगली बार जब्त कर लेंगे वाहन: एसडीएम
वाहन उठवाने निकले एसडीएम, रिकवरी वैन दे गई जवाब, चालान काट लौटी टीम
सोमवार को नगर सुधार ट्रस्ट परिवहन विभाग की गलत ढंग से खड़े वाहनों को जब्त करने की मुहिम उस समय फ्लॉप हो गई जब मौके पर रिकवरी वैन ही खराब हो गई। स्लिप वे क्लियर कराने निकले एसडीएम साहब के साथ पहुंची इंप्रूवमेंट ट्रस्ट की टीम को तब शर्मिंदगी उठानी पड़ी। आखिर ट्रैफिक पुलिस ने जीप का चालान ही काटा।
बाद में खराब हुई रिकवरी वैन को ठीक कर कर्मचारियों ने जैसे ही जीप को उठाने की कोशिश की तो जीप का बंपर टूट कर हाथ में गया। साथ खड़े ट्रैफिक पुलिस कर्मचारी रिकवरी वैन कर्मचारी से कहते नजर आए कि जहां से जैक डालना था, वहां से नहीं डाला गया इसी कारण ही बंपर टूटा है। एसडीएम अमित महाजन, डीटीओ जसवंत सिंह ढिल्लों, नगर सुधार ट्रस्ट के एसडीओ हरमीत सिंह, ट्रैफिक इंचार्ज कुलजिंद्र सिंह की टीम रिकवरी वैन समेत डल्हौजी रोड, स्लिप-वे रोड, गाड़ी आहाता चौक, काली माता मंदिर रोड स्थित येलो लाइन अवैध ढंग से खड़े वाहन जब्त करने पहुंची थी।
वहीं जीप चालक डिग दीप ने जब टीम की ओर से अपना वाहन उठाने का विरोध किया तो ट्रैफिक पुलिस कर्मी उसे कह रहे थे कि चालान का हर्जाना भुगतना है या थाने जाना है। इस बात को लेकर काफी देर तक गहमागहमी का माहौल बना रहा। बाद में अधिकारी स्लिप वे रोड से आगे निकल गए। इसके बाद प्रशासनिक अधिकारियों ने काली माता रोड पर खड़े ट्रैफिक कर्मचारियों को जाम हटाने के लिए दिशा-निर्देश दिए। एसडीएम ने ट्रैफिक पुलिस कर्मचारियों को कहा कि क्लाक वाइज सिस्टम से ट्रैफिक निकाला जाए। फिर टीम सिटी माल की पार्किंग में पहुंची लोगों से अपने वाहन पार्किग में लगाने को कहा।
रिकवरी वैन को ठीक करता मकैनिक और वैन की दशा पर हंसते लोग। (दाएं) सिटी माल के बाहर एसडीएम को पार्किंग समस्या के बारे में बताते दुकानदार।
एसडीएम अमितमहाजन ने कहा कि आज येलो लाइन या अवैध ढंग से खड़े वाहन चालकों को अवेयर करने गए थे। अगर आगे से ऐसे ही गलत ढंग से वाहन पार्क किए नजर आए तो चालान के साथ-साथ जब्त भी किए जाएंगे।
ट्रैफिक इंचार्जकुलजिंद्र सिंह से जब उनकी सोमवार की इस मुहिम के बारे बात की तो उनका कहना था कि रिकवरी बैन पुरानी थी, इसलिए खराब हो गई। पुलिस परिवहन विभाग ने मिलकर गलत ढंग से पार्क किए वाहनों के 20 चालान काटे हैं। ट्रैफिक इंचार्ज का कहना है कि नई रिकवरी वैन मिलने से पुलिस को काफी सहायता मिलेगी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva